open-index/open-wikipedia-markdown huggingface dataset:
Գագիկ Ներսիսյան

**Գագիկ Հրաչի Ներսիսյան** (), հայ քաղաքական գործիչ։

## Կենսագրություն
*1966-1971 թվականներին սովորել և ավարտել է Երևանի պետական համալսարանը՝ քիմիկոսի որակավորմամբ։
*1976-1978 թվականներին աշխատել է վիտամինային պրեպարատների գործարանի լաբարատորիայի  վարիչ։
*1978-1990 թվականներին աշխատել է քիմիական ռեակտիվների ինստիտուտում որպես ավագ ինժեներ, կրտսեր գիտաշխատող, ավագ գիտաշխատող։ Աշխատել է քիմիական ռեակտիվների և բացառիկ մաքուր քիմիական նյութերի համամիութենական ԳՀ ինստիտուտի «Իրեա» հայկական մասնաճյուղում որպես գիտաշխատող։ 
*1990-1995 թվականներին ընտրվել է ՀՀ ԳԽ պատգամավոր։ «ՀՀՇ» խմբակցության անդամ է։
*1995-1999 թվականներին ընտրվել է ՀՀ ԳԽ մանդատային և էթիկայի հարցերի մշտական հանձնաժողովի անդամ։ 
*1999-2003 թվականներին  եղել է «Նաիրիտ» գործարանի գլխավոր տնօրեն։

## Ծանոթագրություններ

## Արտաքին հղումներ
* Нерсисян Гагик Грачаевич
* Гагик Грачаевич Нерсисян
* Нерсисян, Гагик Грачаевич

Կատեգորիա:Բնօրինակում անաղբյուր հոդվածներ
Կատեգորիա:Հայ քաղաքական գործիչներ
Կատեգորիա:ԵՊՀ շրջանավարտներ
Կատեգորիա:ՀՀ Ազգային ժողովի պատգամավորներ
Կատեգորիա:ՀՀՇ անդամներ
Աննա Խաչատրյան (բժիշկ)

**Աննա Սարգսի Խաչատրյան** (սեպտեմբերի 6, 1977, Երևան, Հայաստան), հայ բժիշկ-մորֆոլոգ, ախտաբան, բժշկական գիտությունների դոկտոր (2013), պրոֆեսոր։ Երևանի Մխիթար Հերացու անվան պետական բժշկական համալսարանի ախտաբանական անատոմիայի և կլինիկական մորֆոլոգիայի ամբիոնի դասախոս։ «Վլադիմիր Ավագյանի» անվան բժշկական կենտրոնի պաթոմորֆոլոգիական բաժանմունքի վարիչ։

## Կենսագրություն
Աննա Խաչատրյանը ծնվել է 1977 թվականի սեպտեմբերի 6-ին Երևանում։ 1993 թվականին ավարտել է Երևանի թիվ 12 միջնակարգ դպրոցը՝ գերազանցությամբ։ 1994 թվականին ընդունվել և 2000 թվականին գերազանցությամբ ավարտել է Երևանի պետական բժշկական ինստիտուտի բժշկականխարգելման ֆակուլտետը։ 2000-2001 թվականներին ՀՀ ԱՆ Ս. Խ. Ավդալբեկյանի անվան Առողջապահության ազգային ինստիտուտում անցել է մասնագիտացում ՝ հիգիենա ծրագրով, 2002-2004 թվականներին Երևանի Մխիթար Հերացու անվան պետական բժշկական համալսարանում՝  ախտաբանական անատոմիա ծրագրով։

2004 թ.-ից  ԵՊԲՀ, Ախտաբանական անատոմիայի և կլինիկական մորֆոլոգիայի ամբիոն, դոցենտ,

2003 թ.-ից  «Շենգավիթ» բժշկական կենտրոնի պաթոհիստոլոգիական ծառայության ղեկավար,

2013 թ.-ից  «Վլադիմիր Ավագյանի» անվան բժշկական կենտրոնի պաթոմորֆոլոգիական բաժանմունքի վարիչ։

## Գիտական գործունեություն
2004 թ. պաշտպանել է թեկնածուական թեզ՝ ստանալով բժշկական գիտությունների թեկնածուի գիտական աստիճան,

2011 թ. ՀՀ ԲՈՀ որոշմամբ շնորհվել է դոցենտի գիտական կոչում,

2013 թ. պաշտպանել է դոկտորական թեզ՝ ստանալով բժշկական գիտությունների դոկտորի գիտական աստիճան,

Հեղինակ է 52 գիտական հոդվածների, երկու ուսումնամեթոդական ձեռնարկների և մեկ դասագրքի՝ երաշխավորված ՀՀ կրթության և գիտության նախարարության կողմից։

## Պարգևներ
27.10.2010 թ. ՀՀ պաշտպանության նախարարի N 1243 հրամանով պարգևատրվել է «Անբասիր ծառայաության համար» I աստիճանի մեդալով։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ ախտաբաններ
Կատեգորիա:Հայ բժշկուհիներ
Կատեգորիա:Հայ պրոֆեսորներ
Կառլ Էմանուել Մեծ

**Կառլ Էմանուել Մեծ** (, , ) կամ Կառլ Էմանուել Առաջին (, , , ), 1580 թվականից` Սավոյայի 11-րդ դուքս և Պիեմոնտի իշխան, 1601 թվականից` Սալուցցոյի մարկկոմս, 1580 թվականից` Աոստայի, Մորիենայի և Նիսի կոմս, Կիպրոսի, Երուսաղեմի և Հայաստանի տիտղոսակիր թագավոր։ Սրբագույն ավետման բարձրագույն շքանշանի 13-րդ Մեծ վարպետ Սրբերի Մավրիկիոս և Ղազարոս սրբերի շքանշանի 2-րդ Մեծ վարպետ` 1580 թվականից։

Սավոնյան դինաստիայի ներկայացուցիչ է։ Սավոյայի դուքս Էմանուել Ֆիլիբերտի և Սավոյայի դքսուհի Մարգարիտ Ֆրանսուհու որդին է։

Նա վարում էր չափավոր ներքին քաղաքականություն, ինչով նպաստում էր իրեն պատկանող ավատների տնտեսության զարգացմանը։ Արտաքին քաղաքականության մեջ մասնակցել է բազմաթիվ պատերազմների` ձգտելով ընդլայնել անձնական ունեցվածքը, ինչի համար ժամանակակիցները նրան տվել են «ավազակ դուքս» () մականունը։ Բռնակցել է Սալուցցո մակկոմսությունը։ Անհաջող կերպով մասնակցել է մանթուանյան ժառանգության համար մղվող պատերազմին։ Եղել է Ֆրանսիայի թագավորության գահի թեկնածու։ Մտադիր էր ղեկավարել Բալկանյան քրիստոնյաների ազատագրական շարժումը օսմանյան սուլթանների իշխանության դեմ, որպեսզի հետագայում ղեկավարվեր նրանց թագավորությունը։

## Կենսագրություն
Սավոյայի դուքս Էմանուել Ֆիլիբերտի և նրա կնոջ՝ Մարգարիտա Վալուայի միակ որդին էր։

Նպաստել է բազմաթիվ պատերազմների մեջ Սավոյայի ներգրավմանը։ Երկար տարիներ պայքարել է Ֆրանսիայի դեմ` Սալուցոյի (1588-1601) մարկկոմսության համար, 1601 թվականին հասել է Հենիի Չորրորդի կողմից իր իշխանության ճանաչմանը այդ տիրապետության նկատմամբ՝ Բուրգունդիայի և Դոֆինեի միջև մի շարք տարածքներ (Բրես, Բյուժե, Ժեկս) զիջելու դիմաց։ Նույն թվականին փորձ է ձեռնարկել գրավել Ժնևը (այսպես կոչված` Ժնևյան էսկալադա), որն ավարտվել է անհաջողությամբ։ Մասնակցել է նաև Մոնֆերատի համար առաջին պատերազմին (1613-1617), մանթուանյան ժառանգության համար մղվող (1628-1631) և այլ պատերազմներին, որոնք հանգեցրել են երկրի տնտեսության քայքայմանը և մի շարք տարածքային կորուստների։

## Ընտանիք
1585 թվականից ամուսնացած է եղել Իսպանիայի թագավոր Ֆիլիպ II Հաբսբուրգի դստեր` Կատալինա Միկելա Ավստրիացու հետ։

Երեխաներ`

* Էմանուել Ֆիլիպ (1586-1605)։
* Վիկտոր Ամադեուս I (1587-1637), Սավոյայի դուքսը։
* Էմանուել Ֆիլիբերտ (1588-1624), Սիցիլիայի փոխարքա։
* Մարգարիտ Սավոյացի (1589-1655)։
* Իզաբելլա (1591-1626)։
* Մաուրիցիո (1593-1657)։
* Մարիա Ապալոնիա (1594-1656)։
* Եկատերինա Ֆրանչեսկա (1595-1640)։
* Թոմաս Ֆրանչես  (1596-1656)։
* Ժովաննա (ծնվել և մահացել է 1597 թվականին)։
Բացի օրինական զավակները, նա ունեցել է նաև արտաամուսնական երեխաներ։

## Ծանոթագրություններ

## Արտաքին հղումներ
*
Արեգ Արշակի Ղուկասյան

**Արեգ Արշակի Ղուկասյան** (),  Հայաստանի Ազգային ժողովի նախկին խորհրդարանի պատգամավոր։

## Կենսագրություն
* 1972—1977 — Երևանի պոլիտեխնիկական ինստիտուտ։ Ինժեներ-էլեկտրիկ։ Հայաստանի ճարտարագիտական ակադեմիայի ակադեմիական խորհրդական։
* 1977—1990 — ինժեներ, ավագ ինժեներ ԵրՄՄԳՀԻ-ում։
* 1990—1994 — առաջին կարգի ինժեներ «Հայգազարդ» ՓԲԸ-ում։
* 1994—1996 — ՀՀ կառավարությանն առընթեր պետական վարչության պետի տեղակալ։
* 1996—1998 — «Հերա» առևտրի տան տնօրեն։
* 1998—2003 —«Ավանի աղի կոմբինատ» ՓԲԸ տնօրեն։
* 2003—2007 — ԱԺ պատգամավոր։ Ֆինանսավարկային, բյուջետային և տնտեսական հարցերի մշտական հանձնաժողովի անդամ։ «ՀՀԿ» կուսակցության անդամ է։
* 2007 թվականի մայիսի 12 — ընտրվել է ԱԺ պատգամավոր ։ «ՀՀԿ» կուսակցության անդամ է։

Ամուսնացած է, ունի երկու երեխա։

## Ծանոթագրություններ

## Արտաքին հղումներ
* Կենսագրություն

Կատեգորիա:ՀՀ Ազգային ժողովի պատգամավորներ
Կատեգորիա:Հայ ճարտարագետներ
Կատեգորիա:Հայ քաղաքական գործիչներ
Հայաստանի առաջին տիկին

**Հայաստանի առաջին տիկին**, Հայաստանի նախագահի կին։ Երկրի ներկայիս առաջին տիկինը Անահիտ Մինասյանն է, որն այդ պաշտոնը զբաղեցնում է 2022 թվականից։

Մինչ օրս Հայաստանը առաջին պարոն չի ունեցել։

## Հայաստանի Առաջին տիկիններ (1991 թվականից ի վեր)

## Ծանոթագրություններ
Savage (երգ)

«**Savage**», ամերիկացի ռեփեր Megan Thee Stallion-ի երգը։ Այն թողարկվել է 2020 թվականի մարտի 6-ին՝ որպես նրա «Suga» EP-ի մաս, իսկ ավելի ուշ ապրիլի 7-ին ուղարկվել է 40 Contemporary hit radio  1501 Certified Entertainment և 300 Entertainment լեյբլների կողմից՝ որպես EP-ի երրորդ սինգլ.։ Երգը հայտնի է դարձել TikTok հավելվածում, որտեղ մարդիկ տեղադրել են իրենց տեսանյութերը «Savage» Lyric Video-ի պարով։ Ապրիլի 29-ին կայացել է Բեյոնսեի մասնակցությամբ երգի ռեմիքսի թողարկումը, որի շնորհիվ սինգլը կարողացել է գլխավորել Billboard Hot 100 երգերի ամերիկյան հիթ-շքերթը։

## Կոմպոզիցիա
Consequence of Sound-ից Քենդիս Մաքդաֆին նշել է, որ Մեգան երգում «իրեն նկարում է որպես «Մոնա Լիզա գետտոյից»՝ առանձնացնելով իր բարդությունը»։ Ըստ HipHopDX-ի Ահարոն Մաքքրելի՝ Մեգանը երգում ցույց է տալիս մեծ համարձակություն, որն աշխատում է նրա օգտին, երբ նա «վիրահատական ճշգրտորեն ահեղ հարված է հասցնում J. White Did It-ի ենթակային և հասցնում ժամանակ գտնել կտրուկ ծաղրի համար՝ «Ես շվաբրի կարիք ունեմ հատակը մաքրելու համար, չափից շատ արցունքներ կան»։ Complex-ից Ջեսիկա Մաքքիննին ասել է, որ ռիթմը «հիշեցնում է Մայամի Բիչում նկարահանված նոստալգիկ հիփ-հոփ տեսահոլովակները, և նրանց կրկներգը զգացմունքային է, ինչը իդեալական է պարերի համար»։

## Քննադատների կարծիքներ
Consequence of Sound-ը «Savage» երգն անվանել է *[[Suga (մինի ալբոմ)|Suga]]* ալբոմի կարևորագույն երգերից մեկը։ Complex-ից Ջեսիկա Մաքքիննին այն անվանել է «առանձնացող թրեք» մինի ալբոմից։

## Երգացանկ
**Digital download and streaming**
# "Savage" – 2:35
**Digital download and streaming – [[Beyoncé]] Remix** 
# "Savage Remix" (feat. Beyoncé) – 4:02
**Digital download and streaming – [[Major Lazer]] Remix** 
# "Savage Remix" (feat. Major Lazer) – 4:59

## Հիթ-շքերթներ

## Ռեմիքս Բեյոնսեի մասնակցությամբ
2020 թվականի ապրիլի 29-ին տեղի ունեցավ Բեյոնսեի մասնակցությամբ երգի ռեմիքսի թողարկումը։ Թրեքից ստացված բոլոր միջոցները փոխանցվել են Հյուսթոնի «Bread of Life» բարեգործական հիմնադրամին, որն օգնություն է ցուցաբերում COVID-19-ի բռնկման ժամանակ՝ շաբաթական ավելի քան 14 տոննա պարենի և առաջին անհրաժեշտության իրեր տրամադրելով 500 ընտանիքի և 100 տարեցների։ Ռեմիքսն ընդգրկվել է Մեգանի «Good News» դեբյուտային ստուդիական ալբոմում։
### Հիթ-շքերթներ

#### Շաբաթական հիթ-շքերթներ

#### Տարեվերջյան հիթ-շքերթներ

### Հավաստագրեր

### Թողարկման պատմություն

## Ծանոթագրություններ
Հիրոնոբու Սակագուտի

**Հիրոնոբու Սակագուտի**  (Ճապ.՝ 坂口 博信 *Сакагути Хиронобу,* նոյեմբերի 25,1962 ), ճապոնական խաղերի դիզայներ, խաղի ռեժիսոր և խաղ արտադրող։ Նա հայտնի Final Fantasy խաղերի շարքի ստեղծողն է։

## Կենսագրություն
Հիրոնոբու Սակագուտին ծնվել է 1962 թվականի նոյեմբերի 25-ին։ 1983 թվականին նա դուրս է մնում համալսարանից և դառնում է Square-ի աշխատակից, որն այն ժամանակ «Denyūsha Electric Company»-ի բաժինն էր։ Շուտով «Square»-ը դառնում է իր սեփական ընկերությունը, իսկ Սակագուտին ստանձնում է պլանավորման և զարգացման գծով տնօրեն։ Ընկերության առաջին խաղերը շատ հաջող չէին և վաճառվում էին բավականին դանդաղ։ Հետո, անորոշության պայմաններում Սակագուտին որոշեց ստեղծել իր վերջին աշխատանքը (ինչպես պլանավորում էր այն ժամանակ), որը նա տվել է Final Fantasy անվանումը։ Խաղը թողարկվել է Ճապոնիայում 1987 թվականի դեկտեմբերի 18-ին Famicom հարթակի վրա (հայտնի է նաև որպես Nintendo Entertainment System): Խաղը անսպասելիորեն մեծ հաջողություն է ունեցել։ Բնականաբար, ընկերությունը փակելու ծրագրերը միանգամից մոռացվել են, և աշխատանքները սկսվել են Final Fantasy-ի շարունակության վրա։ 1991 թվականին Սակագուտին ստացել է ընկերության փոխնախագահի պաշտոնը, իսկ 1995 թվականին նա զբաղեցրել է նախագահի պաշտոնը Square LA, Inc-ում (այժմ Square USA, Inc.)՝ արևմտյան շուկայում ընկերության արտադրանքը խթանելու համար։

Final Fantasy վերջին տիտղոսը, որի վրա նա աշխատել է որպես խաղերի արտադրող Final Fantasy IX տեսախաղն էր։ Այնուամենայնիվ, Սակագուտին հետագայում մասնակցել է նաև Square ընկերության այնպիսի հայտնի նախագծերին, ինչպիսիք են *Vagrant Story*-ը և *Kingdom Hearts*-ը։

2001 թվականին Սակագուտին թողարկել է «Վերջին ֆանտազիան. Օծանելիք ներսում» անիմացիոն ֆիլմը, որը հիմնված է Final Fantasy խաղային շարքի վրա։ Չնայած քննադատները ջերմորեն ընդունել են աշխատանքը, սակայն տոմսերի վաճառքը ձախողվել է, ինչը լրջորեն ցնցել է Սքվերի դիրքը և ստիպել ընկերությանը միանալ իր մրցակիցներից մեկին՝ «Enix Corporation»-ին։

Սակագուտին այնուհետև կամավոր թողել է իր պաշտոնը Square-ի փոխնախագահի պաշտոնում և աշխատանքի անցել իր Mistwalker ընկերությունում, որը հիմնադրվել է 2001 թվականին JRPGs Xbox 360-ի համար։ Խաղերից առաջինը՝ «Կապույտ վիշապը», թողարկվել է 2006 թվականին, իսկ երկրորդ խոստացված խաղը՝ «Կորցրած ոդիսականը», թողարկվել է մեկ տարի անց։ 2007 թվականին նույնպես Mistwalker-ը թողարկել է ASH մարտավարական RPG խաղը` Archaic Sealed Heat Nintendo DS-ի համար։ Մինչ վերջերս Սակագուտին աշխատում էր նոր դերասանական խաղի վրա՝ Cry On, մինչև այդ չեղարկվել է 2008 թվականի դեկտեմբերին։ Նրա վերջին խոշոր նախագծերից մեկը *[[The Last Story]]* վահանակի դերային խաղն է։

## Խաղեր
Սակագուտին մասնակցել է հետևյալ խաղերի վերաբերյալ աշխատանքներին։

## Ծանոթագրություններ

## Արտաքին հղումներ
*Հիրոնոբու Սակագուտին The Square Enix People Database կայքում 

Կատեգորիա:Ճապոնացիներ
Ալեքսանդր Անդրեև

**Ալեքսանդր Անդրեև** (, ), ռուս և խորհրդային գեղանկարիչ, բեմանկարիչ և մանկավարժ, Լենինգրադի նկարիչների միության անդամ։

## Կենսագրություն
Ծնվել է Օրյոլի նահանգում։ 1903 թվականին ավարտել է Օդեսայի ռեալական ուսումնարանը։ 1906 թվականից ապրել է Պետերբուրգում։ Գեղանկարչություն և նկարչություն է սովորել «Գեղանկարչության նոր դպրոցում» (1906–1910 թվական), Սանկտ Պետերբուրգի գեղարվեստի ակադեմիային կից Գեղարվեստի բարձրագույն ուսումնարանում և Դմիտրի Կարդովսկու ստուդիայում (1910–1915 թվական)։ 1906 թվականից մասնակցել է ցուցահանդեսների։ Եղել է տարբեր գեղարվեստական միությունների անդամ և ցուցորդ, այդ թվում՝ Արվեստի աշխատավորների միությունում (1919 թվականից) և Հեղափոխական Ռուսաստանի նկարիչների ասոցիացիայում (1922 թվականից)։ 1932 թվականից դարձել է Լենինգրադի նկարիչների միության անդամ։ Բացի գեղանկարչությունից, 1912–1917 թվականներին շատ զբաղվել է բեմանկարչությամբ։ Հեղափոխությունից հետո ակտիվորեն մասնակցել է գեղարվեստական կյանքի վերափոխմանը, եղել է Պրոլետկուլտի կազմակերպչական բյուրոյի անդամ, Համամիութենական երկու մշակութային նստաշրջաններում ընտրվել է որպես պատվիրակ, դարձել է Լենխորհրդի երկրորդ գումարման անդամ։ 1918–1921 թվականներին դասավանդել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում, իսկ 1930–1932 թվականներին դասավանդել է Լենինգրադի բարձրագույն գեղարվեստա–տեխնիկական ինստիտուտում։ 1930-ական թվականներին շատ է աշխատել թեմատիկ նկարների ժանրում՝ մասնակցելով խոշոր ցուցահանդեսների։

Մահացել է 1941 թվականի վերջին, Լենինգրադի շրջափակման ժամանակ։

Ալեքսանդր Անդրեևի ստեղծագործությունները պահվում են Ռուսական պետական թանգարանում, Ռուսաստանի և այլ երկրների թանգարաններում և մասնավոր հավաքածուներում։

## Տես նաև
* Լենինգրադի նկարիչների միություն

## Ծանոթագրություններ

## Աղբյուրներ
* 
* *Иванов С.* Неизвестный соцреализм. Ленинградская школа. — СПб.: НП-Принт, 2007. — С. 383, 384.
* 

Կատեգորիա:ԽՍՀՄ նկարիչների միության անդամներ
Կատեգորիա:Ռուս բեմանկարիչներ
Կատեգորիա:Ռուս մանկավարժներ
Արշակ Մխիթարյան

**Արշակ Գարմենի Մխիթարյան** (), Հայաստանի Հանրապետության Ազգային ժողովի նախկին պատգամավոր։

* 1976—1981 թվականներին սովորել և ավարտել է Խ.Աբովյանի անվան մանկավարժական ինստիտուտը, մասնագիտությամբ պատմաբան է։
* 1981—1986 թվականներին աշխատել է Նաիրի շրջանի Նոր Գեղիի Գ.Աղաջանյանի անվան խորհտնտեսություն-տեխնիկումում որպես լաբորանտ,ինչպես նաև հասարակական գիտական առարկաների դասախոս։ 
* 1985—1986 թվականներին ծառայել է խորհրդային բանակում։
* 1986—1988 թվականներին աշխատել է Նոր Գեղիի խորհտնտեսություն—տեխնիկումի ԼԿԵՄ կոմիտեի քարտուղար։ 
* 1988—1993 թվականներին աշխատել է որպես «Ունիվերսալ-3» կոոպերատիվի փոխտնօրեն։
* 1993—2003 թվականներին եղել է Նոր Գեղիի «Աղավնի» ՍՊԸ տնօրեն։
* 2003—2007 թվականներին ընտրվել է որպես Ազգային Ժողովի պատգամավոր՝ համամասնական ընտրակարգով, «Օրինաց երկիր» կուսակցության անդամ է։
* 2007 թվականի մայիսի 12-ին Ազգային ժողովի պատգամավոր է ընտրվել համամասնական ընտրակարգով, «Բարգավաճ Հայաստան» կուսակցության անդամ է։ Եվրոպական ինտեգրման հարցերի մշտական հանձնաժողովի անդամ է։

Ամուսնացած է, ունի երեք երեխա։

## Ծանոթագրություններ

## Արտաքին հղումներ
*Մխիթարյան Արշակ Գարմենի 
*Պատգամավորներ
*Ովքեր հրաժեշտ տվեցին ԱԺ պատգամավորի մանդատին

Կատեգորիա:ԲՀԿ անդամներ
Կատեգորիա:ՀՀ ԱԺ 4-րդ գումարման պատգամավորներ
Կատեգորիա:ՀՊՄՀ շրջանավարտներ
Կատեգորիա:Հայ պատմաբաններ
Կատեգորիա:Հայ քաղաքական գործիչներ
Կատեգորիա:Նոր Հաճն քաղաքում ծնվածներ
Կատեգորիա:ՀՀ ԱԺ 5-րդ գումարման պատգամավորներ
Կատեգորիա:ՀՀ ԱԺ 3-րդ գումարման պատգամավորներ
Արամ Մկրտչյան

**Արամ Սայադի Մկրտչյան** (), ՀՀ Ազգային ժողովի նախկին պատգամավոր։

## Կենսագրություն
*1983-1985 թթ.-ին ծառայել է խորհրդային բանակում։
*1985-1990 թթ.-ին սովորել և ավարտել է Երևանի պոլիտեխնիկական ինստիտուտը, մասնագիտությամբ ինժեներ-էներգետիկ է։
*1989-1991 թթ.-ին աշխատել է գյուղատնտեսության էլեկտրոֆիկացիայի համամիութենական ինստիտուտի հայկական մասնաճյուղում, որպես ինժեներ։
*1991-1993 թթ.-ին եղել է քրիստոնեա-ձեռներեցների ֆոնդի փոխնախագահ։
*1993 թ.-ից եղել է Քրիստոնեա դեմոկրատիայի աջակցության ֆոնդի գործադիր տնօրեն։
*1994-1995 թթ.-ին ընտրվել է ՀՀ Գերագույն խորհրդի սահմանադրական հանձնաժողովի անդամ։
*1995-1999 թթ.-ին դարձել է ՀՀ Ազգային ժողովի պատգամավոր, պետական-իրավական հարցերի մշտական հանձնաժողովի անդամ, ԱԺ «Հանրապետություն» խմբակցության անդամ։

## Ծանոթագրություններ

## Արտաքին հղումներ
* ԱՐԱՄ ՍԱՅԱԴԻ ՄԿՐՏՉՅԱՆ
* Արամ Սայադի Մկրտչյան

Կատեգորիա:Բնօրինակում անաղբյուր հոդվածներ
Կատեգորիա:Հայ քաղաքական գործիչներ
Կատեգորիա:ՀՀ ԱԺ 1-ին գումարման պատգամավորներ
Կատեգորիա:Հայ ճարտարագետներ
Ասկարիդիոզ

**Ասկարիդիոզ** (*Ascaridosis*), մարդկանց և կենդանիների ճիճվային հիվանդություն։ Հարուցիչները կլոր որդերի դասի ասկարիդներն են։ Վարակի տարածման հիմնական աղբյուրը մակաբույծների ձվերով աղտոտված հողն է։

## Մարդու Ասկարիդոզ
Ասկարիդների ձվերը հիմնականում փոխանցվում են չլվացված մրգերի, բանջարեղենի, կեղտոտ ձեռքերի միջոցով։ Հիվանդությունը ընթանում է երկու փուլով, վաղ (ասկարիդների թրթուրների շրջագայում) և ուշացած՝ աղիքային փուլ (աղիքներում սեռահասուն ասկարիդների մակաբուծում)։ Առաջին փուլում թոքերում և լյարդում նկատվում են ախտաբանական փոփոխություններ, առաջանում է հազ, երբեմն զարգանում է բրոնխիտ, թոքաբորբ, եղնջացան։ Երկրորդ փուլում ամենից հաճախ առաջանում են ստամոքս-աղիքային համակարգի խանգարումներ, գլխացավ, գրգռվածություն, անհանգիստ քուն, մտավոր և ֆիզիկական գործունեության նվազում։ Երբեմն փակելով աղիքների որևէ հատվածի լուսանցքը՝ ասկարիդներն առաջացնում են աղիքների անանցանելիություն և այլ բարդություններ։ Ախտորոշումը՝ հիվանդի կղկղանքի մեջ ասկարիդների ձվերի հայտնաբերում։ Բուժումը՝ հակաճիճվային միջոցներ, պիպերազինի աղեր, թթվածին և այլն։ Կանխարգելումը, անձնական հիգիենայի կանոնների պահպանում։

## Կենդանիների Ասկարիդոզ
Կենդանիներն Ա–ով վարակվում են ասկարիդի ձվերով աղտոտված կեր ուտելով կամ ջուր խմելով։ Ա–ով հիվանդանում են ձիերը (*Parascaris eguorum*), խոզերը (Ascaris suum), հավերը (Ascaridia galli), տավարը (*Neoascaris vitulorum*) և մսակերները (*Foxascara canis, F. leonina*)։ Հիվանդ կենդանիների մոտ նկատվում է թոքաբորբ, հազ, հետո ստամոքս-աղիքային ուղու ախտահարում, ախորժակի անկում, անեմիա, կենդանի քաշի կորուստ, իսկ ինտենսիվ վարակվածության դեպքում՝ աղիքի լուսանցքի խցանում, թունավորում, նյարդային համակարգի խանգարումներ, անկումներ և այլն։

**Կանխարգելումը**. անասնապահական շենքերում անասնաբուժականսանիտարական կանոնների պահպանում, իսկ անապահով վայրերում՝ ամբողջ գլխաքանակի պլանային ճիճվաթափում, գոմաղբի կենսաջերմային վարակազերծում, կերակրում վիտամիններով և սպիտակուցներով հարուստ կերով։ 

Կատեգորիա:Հիվանդություններ
Fireflies

«**Fireflies**» (*Լուսատտիկներ*), *Owl City* խմբի (Ադամ Յանգի էլեկտրոպ նախագիծը) դեբյուտային սինգլը «Ocean Eyes» ալբոմից։ Սինգլի ձայնագրությանը մասնակցել է Relient K խմբի վոկալիստ Մեթ Տիսսենը։ Նախագիծը նվաճել է համաշխարհային հաջողությունը, գլխավորելով ԱՄՆ-ի, Ավստրալիայի, Բելգիայի, Դանիայի, Իռլանդիայի, Շվեդիայի, Նորվեգիայի, Մեծ Բրիտանիայի և Նիդեռլանդների հիթ-շքերթները։

## Տեսահոլովակ

«Fireflies» տեսահոլովակի ռեժիսորը Սթիվ Հուվերն է։ Դրանում Ադամ Յանգը նվագում է էլեկտրո-երգեհոն սենյակում, որը լեփ-լեցուն է խաղալիքներով, որոնք տեսահոլովակի ժամանակ կենդանանում են։

## Երգացանկ
;Եվրոպա (CD սինգլ)
# «Fireflies» — 3:48
# «Hot Air Balloon» — 3:35

;ԱՄՆ (CD պրոմո)
# «Fireflies» — 3:48

## Հիթ-շքերթներ
Երգը ''Billboard'' Hot 100-ում նորամուտը նշել է սեպտեմբերի սկզբին 97-րդ տեղու և 10 շաբաթ անց հասել առաջին հորիզոնականին։ «Fireflies» երգի ժողովրդականությանը նպաստել է ամբողջ  *Ocean Eyes* ալբոմի վաճառքին, և արդյունքում այն ընդգրկվել է ''Billboard'' 200 հիթ-շքերթում։ Billboard տարեկան հիթ-շքերթում երգը գրավել է 60-րդ տեղը։ 2010 թվականի հունիսին RIAA -ն  «Fireflies» երգին շնորհեց երեք անգամ պլատինե սինգլի կարգավիճակ, իսկ բրիտանական BPI-ն սինգլին շնորհեց պլատինե կարգավիճակ։ Մեծ Բրիտանիայում սինգլն առաջին տեղում է հայտնվել երեք շաբաթ անընդմեջ.
«Fireflies» երգը նաև առաջին հորիզոնականներն է զբաղեցրել Ավստրալիայի, Իռլանդիայի, Դանիայի, Շվեդիայի, Նիդեռլանդների չարթերում (10 շաբաթվա ընթացքում) և ընդգրկվել է թոփ 10-ում Ավստրիայում, Բելգիայում, Կանադայում, Լեհաստանում, Ֆինլանդիայում, Գերմանիայում, Ճապոնիայում, Նոր Զելանդիայում, Նորվեգիայում, Պորտուգալիայում և Շվեյցարիայում։

### Շաբաթական հիթ-շքերթներ

### Տարեվերջյան հիթ-շքերթներ

## Հավատսագրեր

## Թողարկման պատմություն

## Ծանոթագրություններ

Կատեգորիա:2010 երգեր
Կատեգորիա:2010 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Երաժշտական մեմեր
Կատեգորիա:Երգեր այբբենական կարգով
Կատեգորիա:Փոփ երգեր
Մասնավոր դասեր

**Մասնավոր դասեր** (), բելգիական-ֆրանսիական դրամատիկական ֆիլմ, որի ռեժիսորը Ժոակիմ Լաֆոսսոն է։ Պրեմիերան տեղի է ունեցել 2008 թվականի մայիսի 19-ին Կաննի 61-րդ կինոփառատոնում, որտեղ ֆիլմը մասնակցել է ռեժիսորների երկշաբաթյա օրվա 40-ամյակի ծրագրին։ 2011 թվականին ֆիլմը առաջադրվել է 7 անվանակարգերում՝ Բելգիայի ազգային կինոնկարների «Մարգարիտ» մրցանակաբաշխության ժամանակ, որոնցից երկուսում՝ հաղթել։

## Սյուժե
16-ամյա Ջոնասը դպրոցում լավ չի սովորում, բայց լավ թենիս է խաղում և նույնիսկ դպրոցի չեմպիոնն է, երազում է իր կյանքը նվիրել պրոֆեսիոնալ թենիսին։ Տղան ունի ընկերուհի՝ Դելֆինան, որի հետ նրանք պատրաստվում են պլատոնական հարաբերություններից անցնել սեռական հարաբերության։ Ջոնասի նոր մեծահասակ ընկերները՝ Նատալին, նրա ընկեր Դիդյեն և Պիեռը նրա համար դառնում են հաղորդակցման միակ շրջանակը։ Նրանք խորապես հետաքրքրված են դեռահասի անձնական կյանքով, սովորեցնում են նրան ապրել որպես մեծահասակ և խոստանում են օգնել սովորելու հարցում։ Միևնույն ժամանակ, 30-ամյա Պիեռն այլ տեսակետներ ունի Ջոնասի վերաբերյալ։ Նա ոչ միայն օգնում է պատրաստվել քոլեջի քննություններին և խորհուրդներ տալիս իր անձնական կյանքի վերաբերյալ, այլև դառնում է Ջոնասի ընկերը, դաստիարակն ու հետագայում նրա սիրեկանը։

## Դերասանական կազմ

## Մրցանակներ

## Ծանոթագրություններ

Կատեգորիա:2008 դրամա ֆիլմեր
Կատեգորիա:2008 ֆիլմեր
Կատեգորիա:Բելգիական դրամա ֆիլմեր
Կատեգորիա:Ֆիլմեր դեռահասների համար
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:2000-ականների ֆրանսերեն ֆիլմեր
Էդուարդ Եգորյան

**Էդուարդ Շմավոնի Եգորյան** (), քաղաքական գործիչ, Հայաստանի Հանրապետության Ազգային ժողովի նախկին պատգամավոր։

## Կենսագրություն
Ծնվել է 1953 թվականի նոյեմբերի 5-ին Երևանում։ Ավարտել է Երևանի պետական համալսարանի ֆիզիկայի ֆակուլտետը։ Եղել է Ֆիզմաթեմատիկայի գիտությունների թեկնածու։

1975-1979 թվականներին դոկտորական աստիճանը ստացել է Ռուսաստանի Դաշնության Գիտական Ակադեմիայի Վլադիմիր Ստեկլովի անվան համալսարանի մաթեմատիկայի բաժնում։ 1979 թվականից 1990 թվականներին Երևանի ֆիզիկայի ինստիտուտում աշխատել է առաջատար գիտաշխատող։ 1990 թվականից 1995 թվականներին եղել է Հայաստանի ԳԽ անկախ պետականության հաստատման և ազգային քաղաքականության հարցերի մշտական հանձնաժողովի նախագահ, ԳԽ Սահմանադրական հանձնաժողովի անդամ։

1995 թվականի հուլիսի 28-ին  ընտրվել է Հայաստանի Հանրապետության Ազգային Ժողովի պետական-իրավական հարցերի մշտական հանձնաժողովի անդամ։ Եղել է Ազգային Ժողովի «Հանրապետություն» խմբակցության անդամ և «Հայոց համազգային շարժում» վարչության անդամ։

Էդուարդ Եգորյանը մահացել է 1999 թվականի օգոստոսի 10-ին։

## Ծանոթագրություններ

Կատեգորիա:ՀՀ Ազգային ժողովի պատգամավորներ
Կատեգորիա:Հայ քաղաքական գործիչներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:ԵՊՀ շրջանավարտներ
Blueberry Faygo

«**Blueberry Faygo**», ամերիկացի ռեփեր Lil Mosey-ի սինգլը։ Թողարկվել է 2020 թվականի փետրվարի 7-ին Interscope Records և Mogul Vision Music լեյբլներում։ Սինգլի հետ միաժամանակ թողարկվել է Lil Mosey-ի «Certified Hitmaker» երկրորդ ստուդիական ալբոմի վերահրատարակումը, որում ընդգրկվել է սինգլը։

## Պատմություն
Մինչև 2019 թվականի վերջը Spotify-ում լսումների թիվը հասել է 21 միլիոն սթրիմի, մինչև երգը հանվել է հարթակից։ Դրանից բացի «Blueberry Faygo»-ն հանվել է այլ կայքերից, ինչը վկայում է այն մասին, որ երգը դարձել է «վիրուսային» մինչև 2020 թվականի փետրվարի 7-ը։ Ներկայումս «Blueberry Faygo»-ն իր սկավառակագրության մեջ *Lil Mosey*-ի ամենահաջողված երգն է, այն բանից հետո, երբ հայտնի դարձավ TikTok հավելվածի օգտատերերի շրջանում։

«Blueberry Faygo» երգում կարելի է լսել սեմփլ ամերիկացի երգիչ Johnny Gill-ի «My, My, My» երգից։

## Երաժշտական տեսահոլովակ
Երգի պաշտոնական տեսահոլովակը թողարկվել է 2020 թվականի մարտի 26-ին։ Ռեժիսորը Քոուլ Բենեթն է, որի YouTube ալիքում տեղի է ունեցել տեսանյութի թողարկումը։ Տեսահոլովակի նկարահանումներին մասնակցել են ավստրալիացի The Kid Laroi ռեփերը և TikTok հավելվածի աստղեր Addison Rae-ն ու Lil Huddy-ն։ Երաժշտական տեսահոլովակը նկարահանվել է Լոս Անջելեսի The Hype House առանձնատանը, որը պատկանում է TikTok-ին։

## Կոմերցիոն հաջողություն
«Blueberry Faygo»-ն Billboard Hot 100 հիթ-շքերթում նորամուտի շաբաթն զբաղեցրել է 62-րդ հորիզոնականը, ինչպես երգչի նախորդ՝ «Stuck in a Dream»  սինգլը, որն այդ պահին ամենահաջողված սինգլն էր նրա սկավառակագրության մեջ։ Ավելի ուշ «Blueberry Faygo»-ն գերազանցել է այդ ռեկորդը՝ բարձրանալով 16-րդ հորիզոնական, դրանով իսկ Lil Mosey-ն իր առաջին հիթն ունեցավ Billboard Hot 100 հիթ-շքերթի op 20-ում։

## Հիթ-շքերթներ

### Շաբաթական հիթ-շքերթներ
#### Պաշտոնական տարբերակ

#### Mikey.Otx տարբերակ

#### 73bands  տարբերակ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ
Պադանգ

**Պադանգ** (), քաղաք-նավահանգիստ Ինդոնեզիայում։

Կղզու մեծությամբ երրորդ քաղաքն է, Արևմտյան Սումատրա նահանգի մայրաքաղաքը։ Պադանգը լաստանավային ծառայությամբ կապված է Ջակարտայի հետ և ունի միջազգային օդանավակայան։ Բնակչությունը կազմում է 757 600 բնակիչ։

Քաղաքում կան մի քանի համալսարաններ, որոնցից Անդալասի համալսարանը հիմնադրվել է 1955 թվականին և Ինդոնեզիայի ամենահին համալսարաններից մեկն է։

## Պատմություն
thumb|left|Պադանգի շրջակայքը, 1795
thumb|left|Պադանգ, 1859
Պադանգը եղել է խոշոր առևտրային կենտրոն սկսած 16-րդ դարից։ Քաղաքի վերահսկողությունը 1663 թվականին անցել է հոլանդացիներին, ապա երկու անգամ բրիտանացիներին. առաջին անգամ 1781-1784 թվականներին առաջին անգլո-հոլանդական պատերազմի ժամանակ, և կրկին 1795-1819 թվականներին՝ նապոլեոնյան պատերազմների ժամանակ։ Մինչև մոտ 1780 թվականը հիմնականում արտահանվել է ոսկի։ Ոսկու հանքավայրերը սպառելուց հետո սուրճը, աղը և տեքստիլն են դարձել արտահանման հիմնական արտադրանքը։

1797 թվականին ցունամին հարվածել է Պադանգին 5-10 մ ալիքի բարձրությամբ, որը տեղի է ունեցել 1797 թվականի Սումատրայի 8,5-8,7 բալ ուժգնությամբ երկրաշարժից հետո։ Երկրաշարժի հետևանքով քաղաքը զգալի վնասներ է կրել, զոհվել է 2 մարդ։ Ցունամին ափ է նետել Արաու գետում խարսխված նավերը, ներառյալ 200 տոննա կշռող նավեր։ 1833 թվականին մեկ այլ ցունամի է հարվածել Պադանգին` ալիքի 3-4 մետր բարձրությամբ։

Ինդոնեզիայի կողմից անկախության հռչակման ժամանակ Պադանգն ունեցել է շուրջ 50,000 բնակիչ։ 1940-ական թվականներին հիմնականում արտահանվել են սուրճ և կոպրա։ Հետագա տարիներին քաղաքի բնակչության արագ աճը արդյունք էր ինչպես բնակչության բնական աճի, այնպես էլ երկրի այլ մարզերից բնակչության միգրացիայի։

2009 թվականի սեպտեմբերի 30-ին Պադանգի մեծ մասը ավերվել է երկրաշարժից, զոհվել է 313 մարդ։

## Կլիմա
Պադանգը գտնվում է հասարակածային կլիմայական գոտում, Ինդոնեզիայի ամենախոնավ քաղաքներից մեկն է։ Տեղումները կազմում են տարեկան մոտ 4300 մմ։ Տարվա ամենաչոր ամիսը փետրվարն է` 250 մմ տեղումներով։ Տարվա ընթացքում ջերմաստիճանը գրեթե հաստատուն է և կազմում է մոտ 26&nbsp;°C:

Պատկեր:Padangbeach.jpg|Առափնյա տարածք
Պատկեր:Padang location.png|Պադանգը Ինդոնեզիայի քարտեզին


## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:Ինդոնեզիա
Կատեգորիա:Ինդոնեզիայի քաղաքներ
Բարբարա (ֆիլմ, 2017)

**«Բարբարա»** (), 2017 թվականի ֆրանսիական դրամատիկ, ռեժիսոր` Մաթյո Ամալրիկ։ Գլխավոր դերերում խաղացել են Ժաննա Բալիբարը և Մաթյո Ամալրիկը։ Այն պատմում է մի դերասանուհու մասին, որը պատրաստվում է խաղալ ֆրանսիացի հայտնի երգչուհի Բարբարայի դերը։ Ֆիլմի համաշխարհային պրեմիերան տեղի է ունեցել 2017 թվականի մայիսի 18-ին Կաննի կինոփառատոնի *Un Certain Regard* բաժնում։ Այն թողարկվել է Ֆրանսիայում 2017 թվականի սեպտեմբերի 6-ին։

## Սյուժե
Բրիջիտը նախապատրաստվում է ֆրանսիացի հայտնի երգչուհի Բարբարայի դերին։ Դերասանուհին ուշադիր ուսումնասիրում է նրա բնավորությունը, ժեստերը, բարքերն ու հնչերանգը։ Նա սովորում է երաժշտական նշանները (նոտաները), ընդօրինակում է դեմքի արտահայտությունները, ինչպես անում է Բրիջիտը, և ավելի ու ավելի, ու նա աստիճանաբար ձուլվում է կերպարի հետ։ Ռեժիսորը պատրաստվում է նաև նկարահանել ֆիլմը. նա ուսումնասիրում է արխիվային կադրերը և բծախնդրորեն ընտրում է երաժշտությունը։ Նա ոգեշնչվում է և նույնիսկ հմայվում, բայց Բարբարայո՞վ, թե՞ նրա նոր մարմնավորողով։

## Դերերում
* Ժաննա Բալիբար` Բրիջիտ
* Մաթյո Ամալրիկ` Իվս Զանդ
* Վինսենթ Պեյրանի` Ռոլանդ Ռոմանելլի  
* Ավրորա Քլեմենթ` Էսթեր
* Գրեգ Քոլին` Չառլի Մարվանի

## Թողարկում
Ֆիլմի համաշխարհային պրեմիերան տեղի է ունեցել 2017 թվականի մայիսի 18-ին Կաննի կինոփառատոնի *Un Certain Regard* բաժնում։ Այն թողարկվել է Ֆրանսիայում 2017 թվականի սեպտեմբերի 6-ին։

## Ընդունում
### Քննադատական արձագանք
Գրախոսությունների ագրեգատոր Rotten Tomatoes կայքում ֆիլմն ունի 83% դրական վարկանիշ` հիմնված 18 գրախոսությունների վրա (միջին գնահատականը 10-ից 6.97): Metacritic կայքում ֆիլմը 100 առավելագույնից ունի 68 գնահատականը` հիմնված 7 քննադատության վրա, որոնք «հիմնականում դրական ակնարկներ» են։

*[[Variety (պարբերական)|Variety]]*-ի անդամ Ջեյ Վայսբերգը բարձր է գնահատել Ժաննա Բալիբարի կատարումը ֆիլմում` ասելով. «Նա ունի ոչ միայն Բարբարայի հայացքը, այլև ժեստերը, և այն անսովոր ուղին, որով մոնտաժը դերասանուհուն կապում է թեմայի հետ, հետաքրքրությունը բավականին բարձր է պահում»։ *[[The Hollywood Reporter]]*-ի անդամ Լեսլի Ֆելպերինը ֆիլմն անվանել է «ինքնաբերական և երբեմն աչք ծակող, ինքնաներողամիտ աշխատանք, որը հենց ֆրանսիացի հեռուստադիտողների և փառատոնների համար է»։

### Պարգևներ

## Ծանոթագրություններ

## Արտաքին հղումներ
* 

Կատեգորիա:2010-ականների ֆրանսիական ֆիլմեր
Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:2010-ականների ֆրանսերեն ֆիլմեր
Նիկոլայ Պանարին

**Նիկոլայ Վասիլևիչ Պանարին** (), ռուս քաղաքագետ, ոստիկանության գեներալ մայոր, երկրորդ գումարման Պետական դումայի պատգամավոր։

## Կենսագրություն
Ծնվել է 1936 թվականի փետրվարի 20–ին Միխայլովսկոլե գյուղում (այժմյան Կուրկինսկի շրջանում)։ Ազգությամբ ռուս է։

Ավարտել է ՆԳՆ բարձրագույն դպրոցը, ոստիկանության գեներալ-մայոր է։

1980-1981թթ մասնակցել Է Աֆղանստանում ռազմական գործողություններին։

### Քաղաքական գործունեություն
Ընտրվել է Տուլայի մարզի Արխանգելսկի մարզային խորհրդի և Բելևսկի շրջանային խորհրդի պատգամավոր։

1993 թվականի դեկտեմբերին ընտրվել է Տուլայի մարզային Դումայի պատգամավոր։ 1995 թվականի դեկտեմբերին Պետական Դումայում ընտրվելուց առաջ աշխատել է Տուլայի մարզի Ներքին գործերի վարչության պետ։ Պետդումայում եղել է «Ժողովրդաիշխանություն» պատգամավորական խմբի անդամ, անվտանգության կոմիտեի անդամ։

Մահացել է 1999 թվականի սեպտեմբերի 13–ին։

## Ծանոթագրություններ

## Արտաքին հղումներ

Կատեգորիա:Ռուս քաղաքական գործիչներ
Կատեգորիա:Ոստիկանության գեներալ-մայորներ
Կարյալա (ապահովագրական ընկերության շենք)

**«Կարյալա» ապահովագրական ընկերության նախկին շենք** (), աշտարակի տեսքով բնակելի շենք Վիբորգ քաղաքում, որը պատմականորեն Ֆինլանդիայում կառուցված առաջին բարձրահարկ բնակելի շենքն է։ Գտնվում է Կենտրոնական միկրոշրջանում` Լենինգրադյան մայրուղի տուն 7 հասցեում, որը զբաղեցնում է Շկոլնայա հրապարակի հարևանությամբ Մոսկովյան պողոտայի մոտակայքում գտնվող  եռանկյունաձև տարածքը։

## Պատմություն
1930-ականներին Վիբորգում նկատվեց ծառայությունների ոլորտի զգալի զարգացում, որն ուղեկցվում էր ձեռնարկությունների և շենքերի քանակի աճով։ 1938 թվականին «Կարյալա» ապահովագրական ընկերության նոր շենքի համար հայտարարված մրցույթում հաղթեց Օուլուից երիտասարդ ճարտարապետ Օլլի Պյոյույուի նախագիծը։ 1939 թվականին սկսվեց Ֆունկցիոնալիզմի ոճով անսովոր ձևի կետավոր շենքի կառուցումը, որը ստացել էր «առաջին ֆիննական երկնաքեր» մականունը։ Մինչև 1967 թվականը «երկնաքերը» մնում էր  Վիբորգի ամենաբարձր բնակելի շենքը։

1940 թվականի խորհրդա-ֆիննական պատերազմի (1939-1940) ժամանակ, երբ խորհրդային զորքերը մտան Վիբորգ, շենքի տանիքը նոր էր կառուցվել։ Որոշվեց շենքը վերակառուցել Լենինգրադի կինոտեխնիկումը տեղակայելու համար, սակայն, 1941 թվականին՝ Հայրենական մեծ պատերազմի ժամանակ, շենքը կրկին անցավ նախկին տերերին, ովքեր 1943 թվականին շինարարությունը ավարտեցին շինարարությունը` Վիբորգի օպերացիայից անմիջապես առաջ։ Ռազմական գործողությունների ընթացքում շենքը գրեթե չէր վնասվել, որից հետո այն շահագործման հանձնվեց որպես բնակելի շենք՝ առաջին հարկում տեղակայված խանութներով և գրասենյակներով։ Այսպիսով, ինչպես նշված է Ե. Ե. Կեպպայի ուսումնասիրության մեջ, «Ֆինլանդիայի առաջին երկնաքերը» մտավ Վիբորգի պատմության մեջ՝ որպես վերջին ավարտված նախապատերազմական շենք։
մինի|ձախից|Պատերազմական ժամանակաշրջանի լուսանկար

## Նկարագրություն
Ավելի քան 40 մետր բարձրությամբ տասնմեկ հարկանի, բլրի լանջին տեղակայված շենքի ուշագրավ տարրերից են, «պառկած» պատուհանները և երկրորդ հարկը շրջափակող ապակեպատ կարկառամասը։ Ճարտարապետի մտահղացմամբ, առաջին երկու հարկերը նախատեսված էին գրասենյակների տեղակայման համար, իսկ վերին հարկերը` բուխարիներով և ժամանակակից տեխնիկայով, էլեկտրական վառարաններով ու սառնարաններով հագեցած բնակարանների համար։ Ամենամեծ 40 բնակարանների  համար նախագծվել էին պատշգամբներ և սպասավորների համար նախատեսված սենյակներ։ Վերին հարկում նախատեսվում էր տեղակայել կենցաղային ծառայություններ` սաունա, լվացքատուն և սպիտակեղենի չորանոց, ինչպես նաև դիտակետ։ Երկու վերելակով բնակելի տարածք տանող կենտրոնական մուտքը զարդարված է զույգ սյուններով։ Կլորացված ճակատը և դեպի ստորգետնյա ավտոտնակ տանող դարպասների տեղադրումը ինքնատիպություն են հաղորդում նախագծին. Դրանք տեղակայված են Մոսկովյան պողոտայի կողմերում, այսինքն ոչ թե շենքի ցածրադիր մասում, այլ Մելնիչնայա լեռան լանջի ամենաբարձրադիր մասում։ Փորձագետները նշում են շինարարության և նյութերի բարձր որակը, չնայած այն հանգամանքին, որ շենքի կառուցումն ավարտվել է պատերազմի տարիներին։ Այնպիսի շենքերի համալիրը, ինչպիսիք են Ալվար Աալտոյի գրադարանը, Վիբորգի արխիվը, կերպարվեստի թանգարանը, Վիբորգի գրավատունը և «Սավո-Կարելական մեծածախ ընկերության» շենքը, բազմահարկ շենքը համարվում են Վիբորգյան ֆունկցիոնալիզմի վառ օրինակներ և կոչվում են «Սպիտակ Վիբորգ»։

## Ծանոթագրություններ

## Գրականություն
* 
* 
* 

Կատեգորիա:1943 հիմնադրումներ
Կատեգորիա:Վիբորգի ճարտարապետական հուշարձաններ
Զարեչնոյե (գյուղ, Օկտյաբրսկի շրջան)

**Զարեչնոյե**, գյուղ Պրիմորիեի երկրամասի Օկտյաբրսկի շրջանում։ Պոկրովյան գյուղական բնակավայրի կազմում է։

## Աշխարհագրություն
Զարեչնոյե գյուղը գտնվում է Ռազդոլնայա գետի աջ ափին՝ Պոկրովկա գյուղի դիմաց։ Հեռավորությունը շրջանային կենտրոնից մոտ 4 կմ է։

Զարեչնոյե գյուղից հարավ ճանապարհը գնում է դեպի Ուլիտովկա, դեպի հարավ–արևմուտք՝ Ալեքսեյ Նիկոլսկոյե, իսկ դեպի Ռազդուլնայա գետը՝ Զապրոտոչնի, Գրանտովկա, Սինելնիկովո–2 գյուղերը։

## Բնակչություն

## Տնտեսություն
* Օկտյաբրսկի շրջանի գյուղատնտեսական ձեռնարկություններ։

## Ծանոթագրություններ

## Արտաքին հղումներ
Ադրբեջանի հատուկ նշանակության զորքեր

**Ադրբեջանի հատուկ նշանակության զորքեր** (), Ադրբեջանի Հանրապետության զորամասերից մեկը։

## Պատմություն
Այն հիմնադրվել է 1999 թվականի ապրիլին Պաշտպանության նախարարության ենթակայության տակ։ Զորամասի կազմավորմանը մասնակցել են սպաներ և հրամանատար սպաներ, ովքեր մասնակցել են 1991-1994 թվականների Լեռնային Ղարաբաղի Առաջին պատերազմին։ Թուրքական հատուկ նշանակության հրամանատարությունը հատուկ դեր է խաղացել ադրբեջանական հատուկ նշանակության ջոկատների կազմավորման գործում։ 2015 թվականի ապրիլի 29-ին՝ ի նշանավորումն դրա կազմավորման 16-րդ տարեդարձի, տեղի է ունեցել հատուկ նշանակության ստորաբաժանումների կողմից նոր ստեղծված մարտական դրոշների հանձնման արարողությունը։ 2018 թվականի հունիսի 26-ին Բաքվում տեղի է ունեցել զորահանդես Ադրբեջանի զինված ուժերի 100-ամյակի կապակցությամբ, հատուկ ջոկատայինների կազմավորումը գլխավորել է գեներալ Հիքմեթ Միրզաևը։ 2020 թվականի հունիսի 20-ին ստեղծվել է Հատուկ նշանակության ջոկատի նոր ստորաբաժանում։ Հուլիսի վերջին և օգոստոսի սկզբին Ադրբեջանի տարածքում տեղի են ունեցել մի շարք լայնամասշտաբ մարտավարական համատեղ ադրբեջանա-թուրքական զորավարժություններ, որոնց առաջին փուլում ներգրավված են եղել նաև Ադրբեջանի հատուկ նշանակության ջոկատների ստորաբաժանումներ։

## Մարզում
Ադրբեջանի հատուկ նշանակության ջոկատները հիմնականում պատրաստվում են Թուրքիայի և Պակիստանի ռազմական ակադեմիաներում։ Սովորաբար 500 թեկնածուներից 30-ը ստանում են «Կարմիր բերետ» վկայականը։ Կուրսանտներին սովորեցնում են գոյատևել և կատարել իրենց առաքելությունը, նույնիսկ եթե նրանք օրեր շարունակ սոված ու ծարավ են։ Նրանց սովորեցնում են ուտել այն, ինչ կգտնեն՝ գորտեր և օձեր։

## Սարքավորումներ
* Zafer P
* Inam
* Գլոք
* Heckler & Koch MP5
* MI Uzi
* Aztex AR-15
* Մ4 
* M16 
* Heckler & Koch G36
* SIG SG 550
* IWI Tavor X95
* IMI Tavor TAR-21
* MPT-76

## Պատկերասրահ

Պատկեր:Members of the Azerbaijani Special Forces during a military parade in Baku 2011.png|Ադրբեջանի հատուկ նշանակության ջոկատի անդամները Բաքվում անցկացված զորահանդեսի ժամանակ
Պատկեր:President and Supreme Commander-in-Chief Ilham Aliyev visited a military unit in Agdam.jpg|Նախագահ Իլհամ Ալիևը Աղդամի հատուկ նշանակության ջոկատ այցելության ժամանակ:
Պատկեր:Парад в честь 70-летия Великой Победы - 33.jpg|Հատուկ նշանակության զինծառայողների Կարմիր հրապարակում 2015 թվականի Մոսկվայի հաղթանակի օրվա շքերթի ժամանակ:
Պատկեր:Ilham Aliyev attended celebrative events marking the 70th anniversary of Victory in the Great Patriotic War.jpg|Մայոր Մեհդի Մահմուդովի գլխավորած հատուկ նշանակության ջոկատում զինծառայողների 70 հոգանոց կազմը քայլում է դեպի Կարմիր հրապարակ:
Պատկեր:Ilham Aliyev visited military unit of Defense Ministry's Special Forces 14 (cropped).jpg|Ուսուցում ՊՆ հատուկ նշանակության զորքերի զորամասում:
Պատկեր:Special Forces of Azerbaijan at the Victory Parade 2020 in Baku.jpg|Պաշտպանության նախարարության հատուկ նշանակության ջոկատայինների զինծառայողները Բաքվի հաղթանակի շքերթում՝ 2020 թվական.


## Ծանոթագրություններ

Կատեգորիա:Ադրբեջանի զինված ուժեր
Կատեգորիա:Հատուկ ծառայություններ
Կատեգորիա:Հատուկ նշանակության զորքեր
Ապակոդավորում (նշանագիտություն)

**Ապակոդավորումը** նշանագիտության մեջ հաղորդագրության մեկնաբանությունն է այն ուղարկողի կողմից։ Հակադարձ գործընթացը կոչվում է կոդավորում՝ հաղորդագրության ստեղծումը այն ստացողին փոխանցելու համար։
## Քննարկում
Հաղորդակցության ընթացքը կախված է կոդերի կիրառությունից։ Երբ հասցեատերը ստանում է հաղորդագրությունը, նա ապակոդավորում է այն։ Ժամանակի ընթացքում, յուրաքանչյուր անհատ ձևավորում է կոդերի ճանաչողական իր կաղապարը, որը յուրաքանչյուր նշանակիչի համար կրում է դենոտատիվ իմաստ և առաջադրում է հավանական կոննոտատիվ իմաստները։ Սակայն հաղորդագրության իրական իմաստը կախված է տվյալ համատեքստից. նշանակյալի և նշանակիչի միջև կոդավորված հարաբերությունները տվյալ համատեքստում կարող են մեկնաբանվել ըստ շարահյուսական, իմաստաբանական և հասարակական կոդերի, այնպես, որ վերագրվի ամենահամապատասխան իմաստը։

Չնայած հաղորդագրությունն ուղարկողը կարող է կոդավորելու ժամանակ որոշակի մտադրություն ունենա հմտորեն կեղծել իմաստը և այնպես անել, որ լսարանն ընդունի հենց այն իմաստը, որը նա նախատեսել էր։ Այն, ինչը ապակոդավորվում է, պարտադիր չէ անխուսափելիորեն հետևի հաղորդագրության մեկնաբանությունից։ Ոչ հաճախ, ադրեսանտները իմաստի տարբեր մակարդակներ են տեսնում։ Ումբերտո Էկոն, նախատեսված իմաստի և մեկնաբանված իմաստի միջև գործող անհամապատասխանությունը կոչում է շեղված ապակոդավորում։ Հաղորդակցության այս ակնհայտ ձախողումը կարող է բխել այն փաստից, որ հաղորդակցվողները տարբեր կոդեր են օգտագործում, որովհետև նրանք տարբեր դասակարգերի են պատկանում, կամ  տարբեր աշխարհայացք և գաղափարախոսություն են կրում, կամ էլ տարբեր մշակույթների են պատկանում։

Դեյվիդ Մորլին պնդում է, որ ապակոդավորման արդյունքի վրա կարող են ազդեցություն ունենալ գործաբանական իրադարձությունները այն դեպքում, երբ. 
*ադրեսանտը կարող է ըմբռնել հաղորդագրության ողջ իմաստը
*հաղորդագրությունը վերաբերում է հենց ադրեսանտին 
*ադրեսանտը ընդունում կամ ժխտում է հասցեատիրոջ արժեհամակարգը

## Ծանոթագրություններ
* Chandler, Daniel. (2001/2007). *Semiotics: The Basics*. London: Routledge.
*Eco, Umberto. *The Role of the Reader*. London: Hutchinson. (1981)
*Morley, David. *Television, Audiences and Cultural Studies*. London: Routledge. (1992)

Կատեգորիա:Նշանագիտություն
Կատեգորիա:Նշաններ
Կատեգորիա:Նշանային համակարգ
Չժոու արքայատոհմ

**Չժոու արքայատոհմ** (, *գոյության ժամանակաշրջան*․ հիմնադրումը՝ մ․թ․ա․ 1046 թվական, անկումը՝ մ․թ․ա․ 249 թվական), հին չինական դինաստիա, որի գերիշխանության ժամանակահատվածը հաջորդել է Շանին և նախորդել Ցինին։ Չժոու արքայատոհմի իշխանության տարիները համընկնում են Հին Չինաստանի պատմության նույնանուն ժամանակահատվածի հետ, քանզի պատմագիտության մեջ ընդունված է այս երկրի հինաշխարհյան պատմությունը պարբերացնել ըստ երկիրը կառավարող արքայատոհմերի։

Չժոուն համարվում է Հին Չինաստանի ամենաերկար կառավարած արքայատոհմը։ Վերջինիս պատմությունը պայմանականորեն կարելի է բաժանել երեք մասերի՝ Արևմտյան Չժոու, Արևելյան Չժոու և Պայքարող թագավորությունների (Չժանգո) ժամանակաշրջան։ Երկպառակտչական պատերազմների և քոչվորական ցեղերի ասպատակությունների արդյունքում թուլացած Արևմտյան Չժոուն մասնատվում է մ․թ․ա․ 741 թվականին․ Արևմտյան Չժոուի թուլացմամբ, Չինաստանի մասնատմամբ և Արևելյան Չժոուի միավորիչ գործունեությամբ սկսվում է արքայատոհմի պատմության հաջորդ պարբերափուլը, որը հաճախ անվանում են «գարնան ու աշնան ժամանակաշրջան»։ Արևմտյան Չժոուի անկումից հետո միասնական թագավորությունը որպես այդպիսին վերանում է, իսկ Արևելյան Չժոուի պատմության վերջին տարիներին, որը հայտնի է «Պայքարող թագավորությունների ժամանակաշրջան» կամ Չժանգո անվանումով, թագավորական իշխանությունը կրում էր ձևական բնույթ։

Չժոուի դարաշրջանում, մ․թ․ա․ VI դարից, սկսվել է երկաթի տարածումը, որը զարկ է տվել արտադրողական ուժերին, բարելավել հողի մշակումը։ Դարաշրջանը նշանավորվել է նաև փիլիսոփայական մի շարք ուղղությունների (կոնֆուցիականություն, դաոսականություն, ֆացզյա ևն) ձևավորմամբ, գրականության, կերպարվեստի և երաժշտության զարգացմամբ։ 

Թագավորությունների անհաշտ պայքարը և չինական աշխարհի պառակտվածությունը շարունակվում է մինչև մ․թ․ա․ 249 թվականը, երբ Ցին դինաստիան հաղթում է պատերազմում և հանձն առնում գահակալությունը։

## Ծանոթագրություններ

Կատեգորիա:Չինաստանի պատմություն
Ասպերգիլիոզ

**Ասպերգիլիոզ**, թռչունների, ավելի քիչ գյուղատնտեսական մյուս կենդանիների և մարդկանց վարակիչ հիվանդություն, որը բնորոշվում է շնչառական օրգանների և լորձաթաղանթների ախտահարմամբ։

Հարուցիչը քիմիական և ֆիզիկական ազդակների նկատմամբ դիմացկուն բորբոսասունկն է (Aspergillus funigatus, ավելի քիչ՝ A. flavus, A. niger)։ Ա. մեծ վնաս է հասցնում թռչնաբուծությանր (ճտերի անկումները հասնում են 50–90%)։ Ասպերգիլիոզի նկատմամբ զգայունակ են բոլոր թռչունները, հատկապես ճտերը։ Նկարագրված է նաև խոշոր եղջերավորների, ձիերի, խոզերի, ոչխարների, ճագարների և ծովախոզուկների ասպերգիլիոզ։

Հարուցիչը օրգանիզմ է թափանցում շնչառական և մարսողական ուղիներով։. Գաղտնի շրջանը տևում է 3–10 օր։ Ճտերի ասպերգիլիոզը ունի սուր բնույթ, իսկ մեծահասակ թռչուններինր՝ քրոնիկական։ Սուր ասպերգիլիոզի ժամանակ նկատվում է ընկճվածություն, ախորժակի անկում, ուժեղ ծարավ, թույլ և դժվար շնչառություն, հոսք քթի խոռոչից, աչքի լորձաթաղանթի բորբոքում, լուծ։ Քրոնիկականի ժամանակ նշված նշանները զարգանում են դանդաղ, թռչունները նիհարում են և սատկում։ Կաթնասունների ասպերգիլիոզի ժամանակ նկատվում է դժվար շնչառություն, հազ, հոսք քթից, երբեմն զարգանում է թոքերի էմֆիզեմա։ Ասպերգիլիոզ. ախտորոշում են էպիզոոտոլոգիական, կլինիկական, ախտանատոմիական տվյալներով և լաբորատոր հետազոտության արդյունքներով։ Բուժումը չի մշակված։  Ախտականխիչ միջոցառումներ են՝ պաշտպանել ձվերը բորբոսասնկերից, կենդանիներին չկերակրել բորբոսասնկերով վարակված, փտած կերով, հաճախակի ախտահանել գույքը և թռչնանոցները։

Կատեգորիա:Սնկային հիվանդություններ
Վահան Քերոբյան

**Վահան Ռուբենի Քերոբյան** (հոկտեմբերի 1, 1976, Երևան, Հայաստան), հայ քաղաքական գործիչ, գործարար, մաթեմատիկոս։ Հայաստանի էկոնոմիկայի նախկին նախարար (2020, նոյեմբերի 26-2024, փետրվարի 14)։ Հակակոռուպցիոն դատարանի որոշմամբ գտնվում է երկամսյա տնային կալանքի տակ։

## Կենսագրություն
1993-1998 թվականներին սովորել է Երևանի պետական համալսարանի Մաթեմատիկայի ֆակուլտետում և ստացել մաթեմատիկոսի որակավորում։

1996-1997 թթ- «Արմինկո» ՍՊԸ՝ համակարգչային համակարգերի ինժեներ

1997-1998 թթ- Հայաստանի կառավարությանն առընթեր տեղեկատվության և գրահրատարակչության վարչություն, ցանցային տեղեկատվության բաժնի գլխավոր մասնագետ

1998 թ.- «Հայաստան» համահայկական հիմնադրամի գործադիր վարչություն՝ համակարգչային բաժնի գլխավոր մասնագետ

1998-1999 թթ.-՝ «Տրաստբանկ» ՓԲԸ՝ տեխնոլոգիաների զարգացման և վերլուծության բաժնի մասնագետ

1999-2004 թթ.- «Էյչ Էս Բի Սի բանկ Հայաստան»՝ առևտրավարկային վարչության մասնագետ, ավագ մասնագետ, վարիչ

2005-2006 թթ.- «Վալլետա» ՍՊԸ` «Սթար» պրոյեկտի մենեջեր

2006-2012 թթ.- «Սթար Դիվայդ» ՓԲԸ` գործադիր տնօրեն

2012-2020 թթ.- «Menu Group – Menu Group UK Ltd»` հիմնադիր, տնօրեն

2019 թ.-ից Արդյունաբերողների և գործարարների միության անդամ է, 2020 թ.-ից՝ «Մանթաշով» բիզնես-ակումբի անդամ, 2020 թ.-ից՝ Տնօրենների հայկական ասոցիացիայի անդամ։ Զինապարտ է, շարքային։

## Քաղաքական գործունեություն
2020 թ. նոյեմբերի 26-2024 թ. փետրվարի 14-ը՝ Հայաստանի էկոնոմիկայի նախարար։

## Ծանոթագրություններ

Կատեգորիա:Նախարարներ
Կատեգորիա:Հայ պետական գործիչներ
Կատեգորիա:ՀՀ էկոնոմիկայի նախարարներ
Կատեգորիա:ԵՊՀ շրջանավարտներ
Կատեգորիա:Քաղաքացիական պայմանագիր կուսակցության անդամներ
Ագուստու Տասու Ֆրագոզու

**Ագուստու Տասու Ֆրագոզու** (, ), բրազիլացի ռազմական և պետական գործիչ, եղել է ռազմական խունտայի ղեկավարը, որը երկիրը ղեկավարել է 1930 թվականի հոկտեմբերի 24-ից նոյեմբերի 3-ն ընկած ժամանակահատվածում։

## Կենսագրություն
1889 թվականին Ֆրագոզուն ավարտել է հրետանային ուսումնարանը, այնուհետև սովորել է ռազմական դպրոցում, որտեղ աշակերտել է Բենյամին Կոստանդին։ 1918  թվականին ստացել է գեներալի կոչում, այնուհետև ծառայել է ցամաքային զորքերում՝ որպես շտաբի պետ։ 1930 թվականին գլխավորել է ռազմական խունտան, որը ղեկավարում էր Բրազիլիան հեղափոխության ժամանակ։ 1933-1939 թվականներին Ֆրագոզուն զբաղեցրել է Բրազիլիայի Գերագույն ռազմական դատարանի ղեկավարի պաշտոնը։

## Հիշատակում
Աուգուստ Ֆրագոզուի պատվին անվանակոչվել է Մարանյան նահանգի Տասու Ֆրագոզուի քաղաքապետարանը, որը հիմնադրվել է 1964 թվականին։

## Անձնական կյանք
Եղել է Պորտուգալիայի նախագահ Օշքար Կարմոնի զարմիկը։

## Մատենագիտություն
*Araripe, General Tristão de Alençar, *Tasso Fragoso − Um pouco de História do Nosso Exército*, Biblioteca do Exército Editora, 1960.
*Koifman, Fábio, Organizador −*Presidentes do Brasil*, Editora Rio, 2001.

## Աշխատանքներ
*A Revolução Farroupilha
*Históra da Guerra entre a Tríplice Aliança e o Paraguai (1934, in 5 volumes).
*Os Franceses no Rio de Janeiro.

## Ծանոթագրություններ

## Արտաքին հղումներ
* Կենսագրություն 
* Ագուստու Տասու Ֆրագոզուն՝ Բրազիլիայի նախագահի կայքում 

Կատեգորիա:Բրազիլացի պետական գործիչներ
Կատեգորիա:Բրազիլացի զորավարներ
Կատեգորիա:Բրազիլիայի քաղաքական գործիչներ
Կատեգորիա:Բրազիլացի ռազմական գործիչներ
Hurricane (խումբ)

**Hurricane** (հայտնի է նաև որպես **Hurricane Girl**), երեք անդամից բաղկացած սերբական աղջիկների խումբ, որը կատարում է փոփ և R&B: 2020 թվականին եռյակը «Hasta la vista» երգով ընտրվել է որպես Սերբիայի պատվիրակ Ռոտերդամում կայանալիք Եվրատեսիլ 2020 երգի մրցույթին։

## Պատմություն
Խումբը հիմնադրել է սերբ քաղաքական գործիչ Զորան Միլինկովիչը՝ 2017 թվականի նոյեմբերին։ Խումբը բաղկացած է երեք վոկալիստներից. Սանյա Վուչիչ (Սերբիայի ներկայացուցիչը Եվրատեսիլ 2016 երգի մրցույթում), Իվանա Նիկոլիչը (պրոֆեսիոնալ պարուհի, որը սկսել է իր ստեղծագործական ուղին 2016 թվականից) և Քսենիա Կնեժովիչ (Երգիչ Կնեժի դուստրը որը ներկայացրել է Չեռնոգորիան Եվրատեսիլ 2015 երգի մրցույթում»)։

Hurricane-ի դեբյուտային սինգլը՝ «Irma, Maria» որում մասնակցում է Danjah-ը, թողարկվել է 2018 թվականին։

2020 թվականի դեկտեմբերի վերջին ՅուԹյուբի պլատֆորմում խմբի «Favorito» երգի տեսահոլովակի դիտումների քանակը գերազանցել է 70 միլիոնը։

2020 թվականի մարտի սկզբին խումբը հրապարակել է 18 երգ, որոնց թվում են նաև Մալումա («Corazon»), Queen («The Show Must Go On») և Կամիլա Կաբելո («She Loves Control») երգերի քավեր-տարբերակները։

### Մասնակցություն «Եվրատեսիլի» ընտրությանը
մինի|262x262փքս|<div style="text-align:center">«Hasta la vista» երգի բառերը գրել է Hurricane-ի անդամ Սանյա Վուչիչը:</div>
2020 թվականին հունվարի 9-ին Սերբիայի Ռադիո և հեռուստատեսությունը (RTS) հրապարակել է «Բեոբիզի 2020» փառատոնի 24 մասնակիցների ցուցակը՝ Եվրատեսիլ 2020-ի ազգային ընտրական փուլը (փառատոնին մասնակցելու համար ընդհանուր առմամբ 90 հայտ է ներկայացվել) RTS-ի ընտրված կատարողների թվում են եղել նաև Hurricane-ը «Hasta la vista» երգով (երաժշտությունը գրել է կոմպոզիտոր Նեմանյա Անտոնիչը, բառերը՝ խմբի անդամ Սանյա Վուչիչի)։

«Բեոբիզի 2020»-ի երկրորդ կիսաեզրափակչում, որը կայացել է փետրվարի 29-ին, Hurricane-ը գրավել է առաջին հորիզոնականը՝ առավելագույն միավորներ հավաքելով (12) ինչպես հինգ անդամից բաղկացած պրոֆեսիոնալ ժյուրիից, այնպես էլ հեռուստադիտողներից։

Աղջիկներին հաջողվել է կրկնել այս նվաճումը «Բեովիզի 2020»-ի եզրափակչի ժամանակ, որը տեղի է ունեցել մարտին։ Ազգային ընտրական փուլում հաղթանակի շնորհիվ եռյակին հնարավորություն է տրվել ներկայացնելու Սերբիան Եվրատեսիլ 2020-ին։

«Բեովիզի 2020»-ում իրենց հաջողությունից հետո, Hurricane-ի անդամները RTS առավոտյան հաղորդման ժամանակ հայտարարել են, որ պատրաստվում են մեկնել Ռոտերդամ՝ Եվրատեսիլը Սերբիա վերադարձնելու համար։

## Սկավառակագրություն
### Սինգլներ
*Հիմնվելով [[Apple Music|Apple Music- ի]] և YouTube- ի պաշտոնական Hurricane ալիքի տվյալների վրա* ։
* 2017 — «Irma, Maria» ft. Danjah 
* 2018 — «Feel Right» 
* 2018 — «Personal» 
* 2019 — «Pain in Your Eyes» 
* 2019 — «Magic Night» 
* 2019 — «Favorito» 
* 2019 — «Avantura» 
* 2020 — «Brzi prsti» 
* 2020 — «Hasta la vista» 
* 2020 — «Guallame el pantalon» ft. King Melody 
* 2020 — «Roll the Dice» 
* 2020 — «Tuturutu» (MC Stojan x Hurricane) 
* 2020 — «Folir'o» 
* 2020 — «Čaje šukarije» 
* 2020 — «Lopove» 
* 2020 — «Want Ya» 

## Ծանոթագրություններ

Կատեգորիա:2017 հիմնադրված երաժշտական խմբեր
Կատեգորիա:Եվրատեսիլ երգի մրցույթի մասնակիցներ
Կատեգորիա:Փոփ երաժշտական խմբեր